**Veszprém Megyei Kormányhivatal**

**Környezetvédelmi, Természetvédelmi és Hulladékgazdálkodási Főosztály**

**Környezetvédelmi Osztály**

**Ügyiratszám:  VE/30/07555/2022.**

**Ügyintéző: Báthory Fruzsina**

**Tárgy: Észrevétel a „Tihany 1841/27 hrsz. szabadidő- és lakópark – előzetes vizsgálati dokumentáció” tárgyú előzetes vizsgálati eljárásban.**

Tisztelt Kormányhivatal!

 Alulírott …………………….(név)……………………….. (lakcím:..................................) alatti lakos, mint hazánk természeti értékeiért aggódó állampolgár a 314/2005. (XII. 25.) Korm. rendelet 3. § (3) bekezdés b) pontja alapján a következő észrevételeket kívánom tenni az üggyel kapcsolatban:

Sok éve járok Tihanyba kirándulni és nyaralni, és mindig örömmel tapasztalom, hogy van még egy hely a Balaton partján, amely nem épült tele apartmanházakkal, luxusszálodákkal, és minden olyannal, amitől Siófokon, Balatonfüreden, Zamárdiban, a tópart városias jellegű településein már mozdulni sem lehet, és amitől az ember a Balatont egyre kevésbé tudja a magáénak érezni, ott felüdülni.

A Tihanyi félsziget egyelőre még egy zöld sziget az egyre elburjánzóbb balatoni beton-rengetegben, ahol lehet még úgy sétálni a Balaton partján, hogy egyik oldalon nádas, másik oldalon pedig erdő van.

Ehhez képest sajtóhírekből értesültem róla, hogy most már Tihanyt sem kímélik, 293 lakást akarnak 7 darab 4 szintes épületben megépíteni, ami gyakorlatilag egy kisváros. Nem elég, hogy ilyen épületek az egész félszigeten nincsenek, így mindenképpen ki fognak lógni a tájképből, de ilyen többlet lakás- és lakosságszám elképesztő a kis falu méretéhez képest.

Tihany nem véletlenül népszerű üdülő- és nyaralóhely, a városias beépítés eddig teljesen idegen volt tőle. Kifejezetten tiltakozom az ellen hogy az ilyen jellegű beépítés teret nyerjen és általánossá váljon a félszigeten.

Kérem továbbá a fentiekre hivatkozással, valamint számos egyéb -ezen észrevétel tárgyát nem képző - okból is a tervezett beruházás számára **környezeti hatásvizsgálat lefolytatásának előírását, megvalósításának környezetivédelmi engedélyhez kötését.**

 Köszönettel,

Kelt:

….....................................................